มท.ส่งหนังสือด่วนถึงผู้ว่าราชการจังหวัด 14 จังหวัด ขอให้อำนวยความสะดวกชาวอาร์เจนตินาเดินทางกลับประเทศในวันนี้
มท.ส่งหนังสือด่วนถึงผู้ว่าราชการจังหวัด 14 จังหวัด ขอให้อำนวยความสะดวกชาวอาร์เจนตินาเดินทางกลับประเทศในวันนี้นายประวิณ ชำนิประศาสตร์ รองปลัดกระทรวงมหาดไทย ปฎิบัติหน้าที่แทนปลัดกระทรวงมหาดไทย ส่งหนังสือด่วนที่สุดถึงผู้ว่าราชการจังหวัด 14 จังหวัด โดยตามกระทรวงการต่างประเทศ ได้รับแจ้งจากสถานเอกอัครราชทูตสาธารณรัฐอาร์เจนตินาประจำประเทศไทย ว่ารัฐบาลสาธารณรัฐอาร์เจนตินาจะจัดเที่ยวบินพิเศษเช่าเหมาลำ จำนวน 2 ลำ เพื่อนำคนอาร์เจนตินาที่ติดค้างอยู่ในจังหวัดต่างๆ ในประเทศไทยเดินทางกลับในวันที่ 20 พฤษภาคมนี้ เวลา 19.30 น. และ 23.30 น. ดังนั้น กระทรวงมหาดไทย จึงขอให้ 14 จังหวัด คือ ภูเก็ต กระบี่ สตูล สุราษฏร์ธานี พังงา ชุมพร ประจวบคีรีขันธ์ ชลบุรี ตราด เชียงใหม่ เชียงราย แม่ฮ่องสอน น่าน และขอนแก่น อำนวยความสะดวกในการอนุญาตเดินทางเข้า-ออกจากพื้นที่ให้แก่คนอาร์เจนตินาตามรายชื่อ ในการเดินทางมายังท่าอากาศยานสุวรรณภูมิเพื่อเดินทางกลับสาธารณรัฐอาร์เจนตินาด้วย